รัฐบาลไทย-ข่าวทำเนียบรัฐบาล-ผลการประชุมคณะกรรมการขับเคลื่อนการบูรณาการการศึกษาภาคตะวันออก และการพัฒนาการศึกษาในพื้นที่เขตพัฒนาพิเศษภาคตะวันออก (Eastern Economic Corridor: EEC) ของกระทรวงศึกษาธิการ
วันพุธที่ 10 มกราคม 2561
ผลการประชุมคณะกรรมการขับเคลื่อนการบูรณาการการศึกษาภาคตะวันออก และการพัฒนาการศึกษาในพื้นที่เขตพัฒนาพิเศษภาคตะวันออก (Eastern Economic Corridor: EEC) ของกระทรวงศึกษาธิการ
พล.อ.สุรเชษฐ์ ชัยวงศ์ รัฐมนตรีช่วยว่าการกระทรวงศึกษาธิการ เป็นประธานการประชุมคณะกรรมการขับเคลื่อนการบูรณาการการศึกษาภาคตะวันออก และการพัฒนาการศึกษาในพื้นที่เขตพัฒนาพิเศษภาคตะวันออก (Eastern Economic Corridor: EEC)
พล.อ.สุรเชษฐ์ ชัยวงศ์รัฐมนตรีช่วยว่าการกระทรวงศึกษาธิการ เป็นประธานการประชุมคณะกรรมการขับเคลื่อนการบูรณาการการศึกษาภาคตะวันออก และการพัฒนาการศึกษาในพื้นที่เขตพัฒนาพิเศษภาคตะวันออก (Eastern Economic Corridor: EEC) ของกระทรวงศึกษาธิการเมื่อวันพุธที่10มกราคม2561ณ ห้องประชุมชั้น2สํานักงานคณะกรรมการการอาชีวศึกษา
พล.อ.สุรเชษฐ์ ชัยวงศ์เปิดเผยผลการประชุมในครั้งนี้ว่า ที่ประชุมได้พิจารณาคําสั่งกระทรวงศึกษาธิการ ที่ สป1216/2560เรื่อง แต่งตั้งคณะกรรมการขับเคลื่อนการศึกษาในพื้นที่เขตพัฒนาพิเศษภาคตะวันออก (Eastern Economic Corridor: EEC) ของกระทรวงศึกษาธิการ ให้เหมาะสมยิ่งขึ้นโดยเห็นชอบให้มีการยกเลิกคําสั่งดังกล่าวและเห็นควรให้แต่งตั้งคําสั่งใหม่เป็น"คณะกรรมการขับเคลื่อนการบูรณาการการศึกษาภาคตะวันออก และการพัฒนาการศึกษาในพื้นที่เขตพัฒนาพิเศษภาคตะวันออก (Eastern Economic Corridor: EEC) ของกระทรวงศึกษาธิการ"ทั้งนี้ เพื่อให้สอดคล้องกับยุทธศาสตร์การพัฒนาพื้นที่ระดับภาค และนโยบายการพัฒนาเศรษฐกิจพิเศษในพื้นที่EECโดยกําหนดองค์ประกอบของคณะกรรมการชุดใหม่เป็น2ส่วน คือ
1) คณะกรรมการอํานวยการขับเคลื่อนฯโดย รมว.ศึกษาธิการ เป็นประธาน, รมช.ศึกษาธิการ ทั้ง2ท่านเป็นรองประธาน, ปลัด ศธ.เป็นกรรมการและเลขานุการ
2)คณะกรรมการดําเนินงานขับเคลื่อนฯโดย รมช.ศึกษาธิการ (พล.อ.สุรเชษฐ์ ชัยวงศ์) เป็นประธาน, ที่ปรึกษา รมช.ศึกษาธิการ (พล.อ.สุทัศน์ กาญจนานนท์กุล) และปลัด ศธ. เป็นรองประธาน, ผู้ตรวจราชการ (นายอํานาจ วิชยานุวัติ) เป็นกรรมการและเลขานุการ
หลังจากนี้ จะได้เสนอองค์ประกอบของคณะกรรมการขับเคลื่อนฯ ชุดใหม่ ให้ นพ.ธีระเกียรติ เจริญเศรษฐศิลป์ รมว.ศึกษาธิการ พิจารณาลงนามแต่งตั้งต่อไป
นอกจากนี้ ที่ประชุมได้หารือเกี่ยวกับการจัดเตรียมข้อมูลต่าง ๆ ของทุกองค์กรหลักให้สอดคล้องกับการพัฒนาพื้นที่ทั้งระดับภาคตะวันออกและพื้นที่EECโดยเฉพาะอย่างยิ่งการจัดการศึกษาของสํานักงานคณะกรรมการการอาชีวศึกษา (สอศ.) กับสํานักงานคณะกรรมการการอุดมศึกษา (สกอ.)ที่จะต้องมีความสอดคล้องและเชื่อมโยงกันในการจัดการศึกษาในพื้นที่7ข้อคือ
1) การพัฒนาหลักสูตรระดับอาชีวศึกษาที่มีคุณภาพและตรงตามความต้องการของประเทศ
2) การจับคู่เปิดสอนหลักสูตรร่วมระหว่างสถาบันอาชีวศึกษาไทยกับสถาบันอาชีวศึกษาต่างประเทศอาทิ หลักสูตรรถไฟระบบรางไทย-จีน, หลักสูตรช่างกลอากาศยานไทย-ออสเตรีย, หลักสูตรด้านแมคคาทรอนิคไทย-จีน เป็นต้น
3) การเชื่อมต่อจากระดับอาชีวศึกษาสู่สถาบันอุดมศึกษาในระดับปริญญาศึกษาโดยการปรับหลักสูตรอาชีวศึกษาให้สอดคล้องกับการเรียนต่อในระดับปริญญาตรี ซึ่ง สอศ. และ สกอ. จะหารือร่วมกันในรายละเอียดต่อไป
4) พัฒนาหลักสูตรต่อยอดจากระดับประกาศนียบัตรวิชาชีพชั้นสูง (ปวส.)ที่เน้นเทคนิคเชี่ยวชาญสูงขึ้น รวมทั้งมีการกําหนดระดับรายได้ของผู้สําเร็จการศึกษาทุกระดับอาชีวศึกษา
5) หลักสูตรระดับปริญญาตรี 4 ปี สําหรับสองปริญญา
6) หลักสูตรระดับปริญญาตรี 4 ปี ควบ 2 สาขาวิชา สําหรับ 1 ปริญญา (เอกและโท)
7) การพัฒนาหลักสูตรระดับอุดมศึกษาเพื่อบูรณาการกับการทํางานให้เข้มข้นมากขึ้น
ที่ประชุมจึงได้มอบหมายให้เลขาธิการคณะกรรมการการอาชีวศึกษา ไปประชุมหารือกับเลขาธิการคณะกรรมการการอุดมศึกษา และผู้เกี่ยวข้อง ใน 7 ประเด็นดังกล่าว เพื่อให้นําเสนอต่อที่ประชุมพิจารณาในครั้งต่อไป (5 กุมภาพันธ์ 2561) รวมทั้งมอบหมายให้แต่ละองค์กรหลักจัดเตรียมโครงการและงบประมาณที่สอดคล้องกับทิศทางการพัฒนาภาคตะวันออก เพื่อนําไปพิจารณาเสนอขออนุมัติในการประชุมคณะรัฐมนตรีอย่างเป็นทางการนอกสถานที่ในพื้นที่ภาคตะวันออก ซึ่งคาดว่าจะจัดในช่วงเดือนกุมภาพันธ์นี้ต่อไป
อรพรรณ ฤทธิ์มั่น, บัลลังก์ โรหิตเสถียร:สรุป/รายงาน
อิทธิพล รุ่งก่อน,ธเนศ งานสถิร:ถ่ายภาพ